Diari Oficial de la Generalitat Valenciana


Sumari del DOGV 3507, del 01-06-1999 (1999/4218)

Informació pública de les bases i convocatòria de proves selectives per a proveir dos llocs de coordinadors esportius.
----------------------------------------------------------------------------------------------------------------------

### Dades del document

Número de DOGV
:   3507

Data del DOGV
:   01-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/4218


Data del document
:   16-03-1999

Organisme emissor
:   Ajuntament de Torrevieja

Tipus de document
:   Convocatòria

Descriptors 

:   * Torrevieja
    * esport
    * administració local
    * concurs administratiu

Informació pública de les bases i convocatòria de proves selectives per a proveir dos llocs de coordinadors esportius. [1999/4218]
  
Pedro Ángel Hernández Mateo, alcalde-president de l'Ajuntament de Torrevieja (Alacant), fa saber:
  
Que l'ajuntament ple, en sessió realitzada el dia 12 de març de 1999, va acordar aprovar les bases i convocatòria de proves selectives per proveir dos llocs de coordinadors esportius, a mitja jornada, durant períodes de temps de nou mesos a l'any, com a personal laboral fix discontinu, vacants en la plantilla de personal d'aquest ajuntament i inclosos en l'Oferta Pública d'Ocupació de 1997.
  
Així mateix, acordà aprovar les bases de la convocatòria, que es transcriuen íntegres a continuació:
  
Bases i convocatòria de proves selectives per proveir dos llocs de coordinadors esportius, a mitja jornada, durant períodes de temps de nou mesos a l'any, com a personal laboral fix discontinu, vacants en la plantilla de personal d'aquest ajuntament i inclosos en l'Oferta Pública d'Ocupació de 1997.
  
1. Objecte de la convocatòria
  
1.1. L'objecte de la present convocatòria de proves selectives és la provisió de dos llocs de coordinadors esportius, a mitja jornada, durant períodes de temps de nou mesos a l'any, com a personal laboral fix discontinu, vacants en la plantilla de personal d'aquest ajuntament i inclosos en l'Oferta Pública d'Ocupació de 1997.
  
1.2. Aquests llocs estan dotats amb les retribucions senyalades en el Conveni Col·lectiu del Personal Laboral d'aquest ajuntament.
  
1.3. La provisió dels llocs d'aquesta convocatòria s'efectuarà mitjançant concurs-oposició.
  
2. Condicions dels aspirants
  
2.1. Per prendre part en aquest concurs-oposició, els aspirants hauran de reunir les següents condicions:
  
a) Ser espanyol.
  
b) Haver fet els 18 anys d'edat, i no excedir d'aquella en què falten menys de deu anys per a la jubilació forçosa per edat.
  
c) Estar en possessió del títol de Batxiller equivalent o superior i títol de Monitor Esportiu.
  
d) No patir malaltia o defecte físic que impedisquen la realització de les corresponents funcions.
  
e) No haver estat separat mitjançant expedient disciplinari del servei a l'Estat o a l'administració autònoma o local, ni trobar-se inhabilitat per a l'exercici de les funcions públiques.
  
2.2. Totes les condicions enumerades, hauran de ser complides pels aspirants l'últim dia en què finalitze el termini de presentació d'instàncies, excepció feta de les detallades en la lletra e), que haurà de referir-se al moment d'acabament de les proves selectives amb la publicació de la llista d'aprovats.
  
3. Instàncies
  
3.1. Les instàncies sol·licitant prendre part en les proves selectives convocades, es dirigiran al senyor alcalde-president de l'ajuntament, acompanyades del justificant d'haver ingressat a la Dipositaria Municipal la quantitat de 1.500 pessetes en concepte de drets d'examen.
  
3.2. Es presentaran dins el termini de 20 dies naturals, comptats a partir del següent a la publicació de l'anunci d'aquesta convocatòria al Boletín Oficial del Estado, al Registre General d'aquest ajuntament, o en la manera que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3.3. A la instància, els sol·licitants hauran d'adjuntar els documents que hagen de ser valorats en la fase de concurs.
  
3.4. Els sol·licitants manifestaran a les seues instàncies que reuneixen totes i cadascuna de les condicions exigides en la base 2 referides a la data en què acabe el termini de presentació d'aquestes, i que es comprometen a prestar el jurament o promesa previngut al Reial Decret 707/1979.
  
4. Admissió d'aspirants
  
4.1. Finalitzat el termini de presentació d'instàncies, la presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província d'Alacant, i serà exposada al tauler d'edictes de la corporació, i es concedirà un termini de quinze dies per a reclamacions, a tenor d'allò disposat a l'article 122 de la Llei 30/1992. Aquestes reclamacions, si n'hi haguera, seran acceptades o rebutjades en la resolució per què s'aprove la llista definitiva, que serà feta pública així mateix, en manera indicada.
  
4.2. L'anterior s'entén sense prejudici del que estableix l'article 71 de la Llei 30/1992, de 26 de novembre.
  
5. Tribunal qualificador
  
5.1. El tribunal qualificador estarà constituït de la següent manera:
  
President: El senyor alcalde-president o membre de la corporació en qui delegue.
  
Vocals: Un representant del Consell de la Comunitat Autònoma Valenciana. Un representant del professorat oficial. Un funcionari de carrera designat per la corporació. El cap del respectiu servei, o si no, un tècnic designat per la corporació. Un representant designat pel Comité del Personal Laboral d'aquest ajuntament.
  
Secretari: El de la corporació o funcionari en qui delegue, amb veu i vot.
  
5.2. La designació dels membres del tribunal, titulars i suplents, es farà pública al Butlletí Oficial de la província d'Alacant i al tauler d'edictes de la Corporació.
  
5.3. El tribunal no podrà constituir-se ni actuar sense l'assistència de més de la meitat dels seus membres, titulars o suplents.
  
5.4. Els membres del tribunal haurà d'abstenir-se de formar part d'aquest quan concorren les circumstàncies previstes a l'article 28 de la Llei 30/1992 i a l'article 13.2 del Reial Decret 364/1995, de 10 de març.
  
5.5. Els aspirants podran recusar els membres del tribunal en els termes establits a l'article 29 de la Llei 30/1992.
  
5.6. El tribunal no podrà aprovar ni declarar que han superat les proves selectives un nombre d'opositors superior al de places convocades.
  
5.7. El tribunal podrà disposar la incorporació als seus treballs d'assessors especialistes per a la celebració de les proves en els termes previstos al Reial Decret 364/1995, de 10 de març.
  
5.8. El tribunal es classifica en la categoria tercera als efectes establits a la resolució de 22 de març de 1993, i percepció de les assistències que corresponguen als seus membres.
  
5.9. Les tres cinquenes parts dels membres del tribunal tindran coneixements escrit i oral del valencià, segons disposa l'article únic de l'Ordre de 17 de juliol de 1989, de la Conselleria d'Administració Pública de la Generalitat Valenciana.
  
5.10. El tribunal podrà disposar la incorporació a la present convocatòria d'assessors especialistes que asseguren la possibilitat de realitzar totes les proves en valencià, segons disposa l'article únic de l'Ordre de 17 de juliol de 1989, de la Conselleria d'Administració Pública de la Generalitat Valenciana.
  
5.11. La totalitat dels membres del tribunal haurà de posseir un nivell de titulació igual o superior a l'exigit per a l'ingrés al cos o escala de què es tracte, segons disposa el Reial Decret 364/1995, de 10 de març.
  
6. Desenvolupament i publicitat de les proves
  
6.1. Les bases, una vegada aprovades pel ple de l'Ajuntament, es publicaran íntegres al Butlletí Oficial de la província d'Alacant. L'anunci extractat de la convocatòria es publicarà al Diari Oficial de la Generalitat Valenciana i al Butlletí Oficial de l'Estat.
  
6.2. Tots els anuncis de tràmits posteriors es publicaran al Butlletí Oficial de la Província d'Alacant, tal com es concreta en els diferents epígrafs d'aquestes bases i llevat d'allò disposat a l'apartat 6.5. següent.
  
L'anunci de la convocatòria, les bases i tots els altres anuncis relatius al desenvolupament d'aquestes proves es publicaran també al tauler d'anuncis de l'ajuntament, com a informació complementària de l'anterior, si bé els terminis es computaran a partir de la respectiva inserció als butlletins oficials.
  
6.3. Els exercicis de les proves no podran començar fins transcorreguts dos mesos des de la data en què aparega publicat l'anunci de la convocatòria al Boletín Oficial del Estado.
  
6.4. Llevat l'anterior, el començament del primer exercici s'anunciarà només al Butlletí Oficial de la Província d'Alacant amb quinze dies d'antelació com a mínim, i l'anunci expressarà el dia, hora i lloc en què haurà de tenir lloc.
  
6.5. El començament dels altres exercicis s'anunciarà només al taulell d'anuncis de l'ajuntament i local on s'haja celebrat la prova precedent, i haurà de transcórrer entre la celebració d'un i altre exercici un termini mínim de quaranta-vuit hores i fer-se públic l'anunci de començament amb una antelació mínima de vint-i-quatre hores.
  
6.6. Els opositors seran convocats per a cada exercici en crida única, llevat de casos de força major, degudament justificats i apreciats lliurement pel tribunal.
  
6.7. L'ordre d'actuació dels opositors, en aquells exercici que no permeten l'actuació simultània de tots ells, s'iniciarà alfabèticament pel primer de la lletra que resulte determinada en el sorteig celebrat a aquests efectes.
  
7. Sistema de selecció
  
La selecció dels aspirants es realitzarà mitjançant concurs-oposició.
  
7.1. Fase de concurs.
  
7.1.1. El tribunal valorarà en aquesta fase els següents mèrits al·legats i degudament justificats pels aspirants:
  
a) Per l'exercici de comeses pròpies del lloc de Coordinador Esportiu en alguna Administració Pública, a raó de 0,20 punts per mes complet de treball prestat, fins a un màxim de 5 punts.
  
b) Per l'exercici de qualsevol activitat en alguna Administració Pública, a raó de 0,20 punts per mes complet de treball prestat fins a un màxim d'1 punt.
  
c) Per cursos realitzats de qualsevol activitat esportiva complementària, impartits per alguna administració pública, valorats amb 1 punt per curs, fins a un màxim de 2 punts.
  
Seran mèrits puntuables per cada concursant els contrets fins el dia de publicació de l'anunci d'aquesta convocatòria al Boletín Oficial del Estado.
  
El temps de serveis computable es puntuarà per mes efectiu complet, i es rebutjaran les fraccions inferiors a un mes llevat de casos d'empat.
  
Els documents presentats hauran de ser originals o còpies degudament compulsades.
  
La valoració dels serveis prestats segons l'apartat a) anterior implicarà que no podran tornar a ser valorats, seran l'apartat b) i viceversa.
  
7.2. Fase d'oposició.
  
Constarà de tres exercicis de caràcter obligatori i eliminatori.
  
7.2.1. Primer exercici.
  
Consistirà a contestar 30 preguntes tipus test, amb quatre respostes alternatives cadascuna, relacionades amb el temari que figura a l'annex I d'aquesta convocatòria.
  
La durada d'aquest exercici serà d'una hora.
  
7.2.2. Segon exercici.
  
Consistirà a contestar 20 preguntes tipus test, amb tres respostes alternatives cadascuna, relacionades amb el temari que figura a l'Annex II d'aquesta convocatòria.
  
La durada d'aquest exercici serà d'una hora.
  
7.2.3. Tercer exercici.
  
Consistirà a desenvolupar, durant 20 minuts, un entrenament d'un esport determinat pel tribunal, lliurement abans de l'inici de la prova i relacionat amb els temes de l'annex II.
  
8. Qualificació
  
8.1. Els membres del tribunal qualificaran els exercicis de la fase d'oposició amb una puntuació de 0 a 10 punts, i seran eliminats els aspirants que no aconseguisquen un mínim de 5 punts en cadascun d'ells.
  
8.2. Les qualificacions s'adoptaran sumant les atorgades pels diferents membres del tribunal i dividint el total pel nombre d'assistents d'aquell.
  
8.3. La qualificació de cada exercici es farà pública en el mateix dia en què s'acorden, i serà exposada al tauler d'anuncis de l'Ajuntament i al local on s'haja celebrat la prova respectiva, almenys amb 24 hores d'antelació al començament del següent exercici, si es tracta d'un exercici diferent o de 12 si es tracta del mateix.
  
8.4. La qualificació definitiva es determinarà sumant els punts obtinguts en la fase de concurs i els de la fase d'oposició, i el tribunal haurà de fer pública la relació d'aprovats, per ordre de puntuació, sense que aquests puguen ultrapassar el nombre de places convocades.
  
9. Relació d'aprovats, presentació de documents i contractació
  
9.1. Acabada la qualificació dels aspirants, el tribunal publicarà la llista amb els aprovats i l'elevarà a l'autoritat competent per a formalitzar el corresponent contracte de treball, amb caràcter de personal laboral fix discontinu.
  
9.2. Els aspirants que hagen aprovat presentaran en la Secretaria General de l'ajuntament, dins del termini de 20 dies naturals, a partir de la publicació de la llista d'aprovats, els documents acreditatius de les condicions que per prendre part en l'oposició s'exigeixen en la base segona, a saber:
  
a) Certificació de naixement, que podrà suplir amb la fotocòpia del seu document nacional d'identitat (aquest últim haurà de presentar-se acompanyat de l'original per a la seua compulsa).
  
b) Còpia autenticada o fotocòpia (que haurà de presentar-se acompanyada de l'original per a la seua compulsa) del títol que posseïsca entre els exigits a l'apartat 2.1.c) o justificant d'haver abonat els drets per a la seua expedició. Si aquests documents estigueren expedits després de la data en què expirà el termini de presentació d'instàncies, hauran de justificar el moment en què conclogueren els seus estudis.
  
c) Certificat acreditatiu de no patir malaltia o defecte físic que impossibilite el normal exercici de la funció. Aquest certificat haurà de ser expedit pel Servei Territorial de Sanitat d'Alacant.
  
d) Declaració de no haver estat separat, per expedient disciplinari, del servei a l'Estat o a l'administració autònoma o local, ni trobar-se inhabilitat per a l'exercici de funcions públiques, acompanyada de Certificat del Registre Central de Penats i Rebels, i declaració de conducta, segons la Llei 68/1980, d'1 de desembre, tot amb referència a la data d'acabament dels exàmens.
  
e) Declaració jurada de no trobar-se sotmés en causa d'incapacitat específica prevista en la legislació vigent i que faria nul el seu nomenament segons el que estableix el Reial Decret Legislatiu 781/1986, de 18 d'abril.
  
Qui tinguera la condició de funcionari públic o personal laboral al servei de les administracions públiques, estarà exempt de justificar documentalment les condicions i requisits ja demostrats per al seu anterior nomenament, i hauran de presentar certificació del ministeri, comunitat autònoma, corporació local o organisme públic de què depenga, acreditant la seua condició i quantes circumstàncies consten al seu expedient personal.
  
Qui dins del termini indicat i llevat causes de força major, no presentés la documentació, o de l'examen d'aquesta es deduïra que manca d'algun dels requisits senyalats en la base segona, no podrà ser contractar, i quedaran anul·lades totes les seues actuacions, sense perjudici de les responsabilitats en què pogueren haver incorregut per falsedat en la instància.
  
10. Nomenament en propietat
  
10.1. El tribunal referit al punt 5.1. anterior, elevarà proposta de nomenament a favor dels opositors aprovats, i l'organisme competent de l'ajuntament portarà a cap la corresponent contractació dels proposats, de conformitat a allò previst a les bases.
  
Si no es formalitza el contracte en el termini legalment previst, sense causa justificada, quedaran en la situació de cessants.
  
11. Incidències
  
11.1. El tribunal queda facultat per resoldre els dubtes que es presenten i prendre els acords necessaris per al bon ordre del concurs-oposició, en tot allò no previst en aquestes bases.
  
11.2. La convocatòria, les seues bases i aquells actes administratius que es deriven d'aquesta i de l'actuació del tribunal, podran ser impugnats pels interessats, en els casos i en la manera establida en la Llei 30/1992, de Règim Jurídic de les Administracions Públiques i del procediment Administratiu Comú.
  
12. Legislació aplicable
  
En tot allò no previst en aquestes bases valorarà el que establix en la Llei 7/1985, de 2 d'abril; Llei 30/1984, de 2 d'agost; Llei 30/1992, de 26 de novembre; Reial Decret Legislatiu 364/1995, de 10 de març; Decret Legislatiu de 24 d'octubre de 1995, del Consell de la Generalitat Valenciana, pel que s'aprova el Text Refós de la Llei de la Funció Pública Valenciana i altres disposicions complementàries vigents.
  
ANNEX I
  
Tema 1. La Constitució espanyola de 1978. Nocions generals. Drets i deures fonamentals dels espanyols.
  
Tema 2. L'Estat Espanyol: idees generals. El Govern. Les Corts Generals.
  
Tema 3. La Comunitat Valenciana: el seu Estatut d'Autonomia. La Generalitat Valenciana: Les Corts Valencianes, el President i el Consell.
  
Tema 4. Drets i deures dels funcionaris de l'administració Local. Els drets econòmics. Règim disciplinari.
  
Tema 5. La província. La divisió territorial de l'Estat en províncies. Els organismes de govern provincials: el president de la Diputació.
  
Tema 6. El municipi: concepte. Els organismes de govern municipals: l'alcalde, el ple i la Comissió de Govern.
  
ANNEX II
  
Tema 1. L'esport. Temps lliure i esplai en la societat actual.
  
Tema 2. Aspectes generals de l'entrenament esportiu.
  
Tema 3. Esport en la infància.
  
Tema 4. Conceptes bàsics sobre instal·lacions esportives. Mides de les pistes i terrenys de joc. Normes NIDE.
  
Tema 5. L'atletisme com a esport. Modalitats.
  
Tema 6. Aspectes tècnico-tàctics dels esports rems, bàsquet, futbol i handbol.
  
Tema 7. Direcció d'entrenaments i partits. Bases de l'entrenament.
  
Tema 8. Avaluació física de l'esportista.
  
Tema 9. Resistència, velocitat, força, flexibilitat, coordinació i equilibri.
  
Tema 10. Esport base. Principis rectors de l'aprenentatge i la competició.
  
Tema 11. Les activitats físiques en la naturalesa. Tipus, classificació, programació i organització.
  
Tema 12. La competició esportiva. Tipus i maneres d'organitzar-les.
  
Tema 13. Tipus de gestió esportiva dels serveis públics.
  
Tema 14. La direcció esportiva i l'estructuració de les organitzacions esportives.
  
Tema 15. Competències de l'Estat en matèria esportiva. Competències de la Comunitat Autònoma Valenciana en matèria esportiva. Competències de les entitats locals.
  
Tema 16. Legislació bàsica fonamental referida a l'esport.
  
Tema 17. Entitats esportives: els clubs i les federacions esportives.